Władysław Rubin

**Władysław Rubin** (født 20. september 1917 i Toki i Kongedømmet Galicia og Lodomeria (Østerrike-Ungarn), død 28. november 1990 i Vatikanet) var en av den katolske kirkes kardinaler, og var prefekt for Kongregasjonen for østkirkene 1980–1985.
 
## Liv og virke
### Bakgrunn
Władysław Rubin studerte ved Jan Kazimierz-universitetet i Lwów. Ved utbruddet av andre verdenskrig  ble han tvunget til å avbryte studiene og ble arrestert og deportert til en sovjetisk tvangsarbeidsleir i Sibir. Takket være innsatsen til den polske militæroffiser Józef Gawlina, som samlet seminarister for å la dem fullføre studiene, kunne han oppnå en lisens i teologi ved jesuittenes *Université Saint-Joseph*  i Beirut i  Libanon.

### Prest
Han ble presteviet av titulærerkebiskop Rémy-Louis Leprêtre O.F.M, apostolisk delegat til Syria i 1946. Den fant sted i Beirut. Han arbeidet som sjelesørger blant polske flyktninger i Libanon 1946&ndash;1949. Etter videre studier ved Gregoriana i Roma, som ble avsluttet med doktorgrad over diaaertasjonent *De cura animarum in legislatione synodali Regni Poloniae*, virket han blant polske flyktninger i Italia 1953&ndash;1958, og var deretter rektor ved det polske kolleg i Roma 1959&ndash;1964.

### Biskop
Han ble bispeviet i 1964 som hjelpebiskop av Gniezno av kardinal Stefan Wyszyński av Gniezno; medkonsekrerende vat erkebiskop Karol Wojtyła av Kraków, og biskop Stefan Bareła av Częstochowa. 

Han ble den polske primas' delegat for sjelesorgen blant polske emigranter. Han var prefekt for Kongregasjonen for østkirkene 1980&ndash;1985.

### Kardinal
Han ble kreert til kardinal av pave Johannes Paul II i 1979, med *[[Santa Maria in Via Lata]]* som titteldiakonia.

Den 30. oktober 1985 aksepterte den samme paven hans avskjedssøknad, som ble inngitt av helsemessige årsaker; han ble etterfulgt av kardinal Duraisamy Simon Lourdusamy.

Han var medlem av den pavelige kommisjonen for tolkning av dekretene fra Det andre Vatikankonsil, konsulent for Kongregasjonen for katolsk utdanning, Kongregasjonen for biskoper og Den pavelige kommisjonen for pastoral omsorg for migranter og turisme.

Den 26. november 1990 opterte han å tre inn i kardinalpresbyternes rekker, og hans diakonia ble elevert med tittelen *pro illa vice*.
### Død
To dager senere, den 28. november 1990, døde kardinal Władysław Rubin i en alder av 73 år. Etter begravelsen, som ble holdt i Peterskirken i Vatikanet av pave Johannes Paul II, ble han gravlagt i den salige Jakob Strzemięs konkatedral i Lubaczów.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Kardinal August Hlond (1881-1948) *1926
*Kardinal Stefan Wyszyński (1901-1981) *1946
*Kardinal *Władysław Rubin* (1917-1990) *1964

## Referanser


## Eksterne lenker
* Biografi på The Cardinals of the Holy Roman Church